ไปเที่ยวเชียงใหม่ เห็นรีวิวร้านนี้เยอะดี เลยลองแวะมาทาน ไม่ผิดหวังจริงๆ ค่ะ ร้านนี้มีเมนูอาหารเช้าอย่างไข่กระทะ และที่อร่อยคือ ขนมปังอบร้อนๆ แล้วใส่ไส้ต่างๆ ขนมปังกรอบนอกนุ่มในไส้หมูสับปรุงรสอย่างอร่อย ส่วนไข่กระทะก็เหมือนร้านทั่วไป ใครหิวมากก็สั่งก๋วยเตี๋ยวได้ เราว่าร้านนี้หาที่จอดรถยากไปหน่อย บรรยากาศร้านก็ตกแต่งเก๋ๆโดยใช้เครื่องจักรเย็บผ้าสำหรับวางเท้า มีถังขยะใบจิ๋ววางอยู่ข้างโต๊ะทุกโต๊ะ พนักงานบริการอย่างไม่รีบร้อน แต่ไม่ถึงกับเฉื่อยชา ถ้าใครมาเชียงใหม่ ตอนเช้าๆ สายๆ อย่าลืมแวะมาลองร้านนี้นะคะ